<classify> Akizungumza na gazeti hili, Kawemba alisema mwenendo wa timu yao umekuwa ukiwapa matumaini makubwa uongozi wao na kuamini wanaweza kubeba ubingwa huo.Kiongozi huyo alisema pamoja na timu yao kushika nafasi ya pili kwenye msimamo wa ligi hiyo, lakini tofauti yao na vinara Yanga haiwapi hofu kwa sababu ni ndogo na wana uwezo wa kuipita wakati wowote.Uongozi mzima wa Azam una imani kubwa na kocha wetu Hall pamoja na benchi lake la ufundi kutokana na mwenendo mzuri tulioanza nao msimu huu, pamoja na kuwa nafasi ya pili lakini bado tuna matumaini makubwa ya ubingwa msimu huu, alisema Kawemba.Alisema kwa mwenendo huo wana uhakika timu yao kumaliza mzunguko wa kwanza wakiwa wanaongoza ligi hiyo na kujiweka katika mazingira mazuri ya kunyakua ubingwa msimu huu kama walivyopanga.Alisema wanastahili kupata matokeo hayo wanayoyapata kutokana na ubora wa kikosi walicho nacho msimu huu pamoja na usajili wa gharama kubwa walioufanya kuhakikisha Azam wanabeba taji hilo.Azam FC, imekuwa na matokeo mazuri tangu kuanza kufundishwa na kocha Hall, ambapo mapema Julai mwaka huu ilinyakua ubingwa wa Afrika Afrika Mashariki na Kati Kombe la Kagame kwa kuifunga Gor Mahia ya Kenya mabao 2-0 katika mchezo wa fainali Uwanja wa Taifa, Dar es Salaam.Azam itashuka Uwanja wa Karume, Dar es Salaam kucheza na JKT Ruvu katika mfululizo wa ligi hiyo.  <topic>: michezo 